Document ID: 31998D0220

Rozhodnutie Komisie
zo 4. marca 1998,
ktorým sa mení a dopĺňa rozhodnutie 97/569/ES o stanovení dočasných zoznamov zariadení tretích krajín, z ktorých členské štáty povoľujú dovoz mäsových výrobkov
(Text s významom pre EHP)
(98/220/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 95/408/ES z 22. júna 1995 o podmienkach zostavovania dočasných zoznamov podnikov tretích krajín na prechodné obdobie, z ktorých sú členské štáty oprávnené dovážať niektoré produkty živočíšneho pôvodu, produkty rybolovu alebo živé mäkkýše [1], naposledy zmenené a doplnené rozhodnutím Komisie 97/34/ES [2], a najmä na jeho článok 2 ods. 4,
keďže dočasné zoznamy zariadení v tretích krajinách vyrábajúcich mäsové výrobky boli zostavené rozhodnutím Komisie 97/569/ES [3], naposledy zmeneným a doplneným rozhodnutím 98/9/ES [4];
keďže Chile, Chorvátsko a Slovensko zaslali zoznam podnikov, ktoré vyrábajú hydinárske mäsové výrobky, a pre ktoré príslušné orgány potvrdzujú, že tieto podniky sú v súlade s predpismi spoločenstva;
keďže je možné zostaviť pre Chile, Chorvátsko a Slovensko dočasný zoznam zariadení, ktoré vyrábajú hydinárske masové výrobky; keďže rozhodnutie 97/569/ES by preto malo byť podľa toho zmenené a doplnené;
keďže opatrenia tohoto rozhodnutia sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Príloha k tomuto rozhodnutiu je pripojená k prílohe k rozhodnutiu 97/569/ES.
Článok 2
Toto rozhodnutie je uplatniteľné od 20. februára 1998.
Článok 3
Toto rozhodnutie je adresované členským štátom.
V Bruseli 4. marca 1998

Labels: 0
3
17
5